ประกันชีวิตขนสินค้าโรดโชว์ตรึม
ประกันชีวิตขนสินค้า บริการ โรดโชว์ประชาชนในงานวันประกันชีวิตแห่งชาติ ครั้งที่ 13 ก่อนเลือกตั้งนายกสมาคมคนใหม่ 30 ก.ค.นี้
26 ก.ค. 2555

ประกันชีวิตขนสินค้า บริการ โรดโชว์ประชาชนในงานวันประกันชีวิตแห่งชาติ ครั้งที่ 13 ก่อนเลือกตั้งนายกสมาคมคนใหม่ 30 ก.ค.นี้ 
นายบัณฑิต เจียมอนุกูลกิจ รองประธานบริหารและประธานเจ้าหน้าที่บริหารการจัดจำหน่ายทุกช่องทาง บริษัท สยามซัมซุง ประกันชีวิต เปิดเผยว่า ในวันที่ 2829 ก.ค.นี้ เป็นวันประกันชีวิตแห่งชาติ ครั้งที่ 13 โดยจะจัดงานที่ศูนย์การค้าฟิวเจอร์พาร์ครังสิต ซึ่งจะนำแบบประกันที่หลากหลายและขายดีไปให้บริการลูกค้า
ทั้งนี้ ซัมซุงซุปเปอร์ เซฟวิ่ง 10/5 ได้รับการพัฒนาขึ้นให้สอดคล้องกับความต้องการของลูกค้าเพื่อส่งเสริมการออม เหมาะกับผู้มีรายได้ประจำ หรือมีเงินออมที่มองหาทางเลือกอื่นๆ นอกจากการฝากประจำ
สำหรับระยะเวลาชำระเบี้ยประกันภัย 5 ปี คุ้มครอง 10 ปี ผลตอบแทน 3.22% เมื่อเทียบกับอัตราดอกเบี้ยเงินฝาก ได้รับเงินคืนต่อเนื่องทุกปีเริ่มตั้งแต่สิ้นปีกรมธรรม์ที่ 15 รับเงินคืนปีละ 8% ของทุนประกันภัย ปีที่ 610 เพิ่มเป็นรับเงินคืนปีละ 10% เมื่อครบสัญญารับเงินคืน 520% ของทุนประกันภัยเริ่มต้น 
“รวมรับเงินผลประโยชน์ตลอดสัญญา 610% ของทุนประกันภัย ความคุ้มครองการเสียชีวิตสูงสุด 500% ของจำนวนเงินเอาประกันภัย” นายบัณฑิต กล่าว
ทั้งนี้ ทุกบริษัทจะเข้าร่วมงานวันประกันชีวิตแห่งชาติ เพื่อให้ความรู้และคำแนะนำแก่ประชาชนที่มีปัญหาและต้องการซื้อประกันชีวิต รวมทั้งกิจกรรมจำนวนมาก 
ขณะที่นายสุทธิ รจิตรังสรรค์ นายกสมาคมประกันชีวิตไทย จะหมดวาระ 2 ปี ในวันที่ 30 ก.ค. และจะมีการเลือกตั้งนายกคนใหม่ ซึ่งมีการคาดการณ์กันว่า นายสาระ ล่ำซำ กรรมการผู้จัดการ บริษัท เมืองไทยประกันชีวิต และอดีตนายกสมาคมประกันชีวิตไทย จะได้รับการลงคะแนนอันดับ 1
สำหรับ เบี้ยประกันชีวิตรับรวม 5 เดือนแรกมีจำนวน 1.46 แสนล้านบาท อัตราการเติบโต 17.4% เมื่อคิดเป็นเบี้ยประกันชีวิตรับรายใหม่จะมีจำนวนเบี้ยประกันชีวิตถึง 4.57 หมื่นล้านบาท หรือเติบโตเพิ่มขึ้น 25.1% เมื่อเทียบกับระยะเวลาเดียวกันของปีที่ผ่านมา